Renosterstropers vas ná skietgeveg met polisieArgieffoto Twee verdagtes (33 en 44) is Maandag in Nelspruit vasgetrek ná ŉ hewige skietery tussen die verdagtes en die polisie. Kapt. Dineo Lucy Sekgotodi, woordvoerder van die Valke, het gesê lede van die honde-eenheid het ‘n wenk ontvang van verdagtes wat glo met ŉ rooi voertuig van KwaZulu-Natal na Mpumalanga gereis het. “Die voertuig is op die R40-pad tussen Barberton en Nelspruit gewaar,” het Sekgotodi verduidelik. Die honde-eenheid het die voertuig gestop waarna vyf verdagtes uit die voertuig gespring en op die polisie losgebrand het. Die voertuig is ondersoek en daar is ŉ swart renosterhoring wat 4,86 kilogram weeg gevind wat onder die voertuig met koperdraad vasgemaak was. Die beraamde straatwaarde van dié horing is R490 000. “Ons glo die horing is by Ulundi in KwaZulu-Natal gestroop. Die verdagtes sal Dinsdag voor die Nelspruit-landdroshof verskyn.